open-index/open-wikipedia-markdown huggingface dataset:
Hučanské

**Hučanské** je potok na Horehroní, na území okresu Brezno.Je to pravostranný prítok Hrona s dĺžkou 6,8 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na južnom svahu Veľkej Vápenice (1 691,2 m n. m.) v nadmorskej výške okolo 1 490 m n. m. Sprvu tečie severojužným smerom dolinou Koleso, zľava priberá prítok spod Heľpianskeho vrchu (1 586,0 m n. m.) a následne vstupuje do Horehronského podolia, do podcelku Heľpianske podolie. Stáča sa na juhovýchod, z ľavej strany priberá prítok z južného svahu Heľpianskeho vrchu a vzápätí aj prítok odvodňujúci doliny Piksová a Krajčovec. Ďalej už pokračuje opäť severojužným smerom močaristým územím a juhozápadne od obce Pohorelá ústi v nadmorskej výške okolo 757 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Krivuľa (prítok Hrona)

**Krivuľa** je potok na Horehroní, na území okresu Brezno. Je to pravostranný prítok Hrona, meria 7,1 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na juhozápadnom svahu Veľkej Vápenice (1 691,2 m n. m.) v nadmorskej výške okolo 1 460 m n. m. Najprv tečie juhojuhozápadným smerom, následne sa výrazne esovito stáča, pričom z pravej strany priberá dva prítoky spod sedla Priehyba a pokračuje rovnomennou dolinou viac-menej severojužným smerom. Vteká do Horehronského podolia, do podcelku Heľpianske podolie, zľava priberá prítok z juhovýchodného svahu Čela (1 231,8 m n. m.) a preteká obcou Heľpa. Na južnom okraji intravilánu obce ústi v nadmorskej výške okolo 640 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Rácov

**Rácov** je potok na Horehroní, na území okresu Brezno. Je to ľavostranný prítok Hrona, má dĺžku 7,5 km a je tokom III. rádu. 

Pramení vo Veporských vrchoch, v podcelku Fabova hoľa, na severovýchodnom svahu sedla Sitárovo, v nadmorskej výške okolo 1 000 m n. m. Od prameňa tečie na severovýchod, zľava priberá dva krátke prítoky z juhovýchodného svahu Rácova a ďalej pravostranný prítok tečúci popri horárni Lapinka. Potom tečie na sever, postupne sa stáča na severoseverozápad, zľava priberá prítok z oblasti Jandurky a koryto sa výraznejšie vlní. Po pribratí ľavostranného Postaľa tečie ďalej na sever, vstupuje do Horehronského podolia, do podcelku Heľpianske podolie a z ľavej strany priberá ešte dva prítoky, najprv spod kóty 1 016,0 m, následne z južného svahu Hájnice (854,4 m n. m.). Juhozápadne od obce Pohorelá ústi v nadmorskej výške okolo 757 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Orlová

**Orlová** môže byť:

* mesto v českom Sliezsku, pozri Orlová (mesto)
* vrch (1 840,4 m n. m.) v Nízkych Tatrách, pozri Orlová (vrch)
Veľký potok (prítok Hrona)

**Veľký potok** je potok na Horehroní, na území okresu Brezno. Je to pravostranný prítok Hrona, meria 7,1 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na východnom svahu Zadnej hole (1 619,4 m n. m.) v nadmorskej výške okolo 1 500 m n. m. Najprv tečie juhovýchodným smerom Stratenou dolinou, sprava priberá prítok z južného svahu Zadnej hole a zľava z juhovýchodného svahu Zadnej hole. Ďalej priberá dva pravostranné prítoky z južných svahov Oravcovej a postupne sa stáča na juh. Pri horárni Kolesárová priberá prítok sprava z doliny Úplaz a vteká do Horehronského podolia, do podcelku Heľpianske podolie. Napája vodnú nádrž (plocha 5 ha) a preteká obcou Závadka nad Hronom. Na južnom okraji intravilánu obce ústi v nadmorskej výške okolo 609 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Čierny potok (prítok Hrona)

**Čierny potok** je potok na Horehroní, na území okresu Brezno. Je to pravostranný prítok Hrona, meria 3,8 km a je tokom III. rádu. 

## Prameň
Pramení na južnom okraji Nízkych Tatier, v podcelku Kráľovohoľské Tatry, juhozápadne od kóty 1 044,3 m v nadmorskej výške približne 960 m n. m. 

## Opis toku
Najprv tečie juhojuhovýchodným smerom, vteká do Horehronského podolia, do podcelku Heľpianske podolie, kde najprv tečie na krátkom úseku na juhovýchod, následne sa stáča severojužným smerom a z pravej strany priberá prítok (658,6 m n. m.; 2,3 km) prameniaci severovýchodne od kóty 1 012,4 m. Ďalej vytvára oblúk ohnutý na západ, priberá pravostranný prítok (2 km) prameniaci juhojuhozápadne od kóty 1 012,4 m, podteká štátnu cestu č. 66 a východne od osady Hámor ústi v nadmorskej výške cca 600 m n. m. do bočného pravostranného ramena Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Jaroslav Marvan

**Jaroslav Marvan** (* 11. december 1901, Praha – † 21. máj 1974, Praha), bol český herec, člen divadla V. Buriana a Národného divadla v Prahe. Vytvoril viac ako 150 filmových postáv.

## Mladosť
Narodil sa a vyrastal na pražskom Žižkove. Vyštudoval reálku a potom sa stal poštárom. Pracoval v pražskom Zemepisnom ústave a na riaditeľstve pôšt. Po niekoľkých rokoch praxe bol vyslaný do Užhorodu na Podkarpatskú Rus (vtedy súčasť Československa), kde pôsobil v rokoch 1920 až 1923 a práve tu začal hrať ochotnícke divadlo. Záľuba mu zostala i po návrate do Prahy, kde účinkoval v žižkovskom divadle Deklarácia a Švandovom divadle. Jeho hlavným zamestnaním však bola práca v oblasti vymáhania úverov, ktorú ale nechcel robiť. Priateľ a spolužiak Josef Čapek mu pomohol vybaviť miesto v divadle u Vlastu Buriana.

## Divadelná kariéra
Marvan sa tak vo veku 24 rokov, stal hosťujúcim hercom v divadle Vlasty Buriana a od roku 1926 bol profesionálnym hercom a Burianovým dvorným „nahrávačom“. Za protektorátu, v roku 1943, prestúpil do divadla na Vinohradoch, kde pôsobil do roku 1950 kedy po rozdelení súborov prešiel do Mestských divadiel pražských, kde pôsobil až do roku 1954 . V roku 1954 sa stal členom činohry Národného divadla, kde zostal až do smrti v roku 1974.

## Filmová kariéra
Účinkoval vo viac než 200 filmoch a stal sa jedným z najobsadzovanejších českých hercov. Prvý film sa volal *Falešná kočička* (1926) a posledný *[[Noc na Karlštejně]]* z roku 1973. Hral takmer vo všetkých Burianových filmoch. Vystupoval tiež v televíznom seriáli *[[Hříšní lidé města pražského]]*, kde stvárnil postavu kriminálneho radu Vacátka.

## Ocenenie
* 1951 Štátna cena
* 1953 Zaslúžilý umelec
* 1971 Národný umelec

## Referencie


## Externé odkazy
* Galerie prvorepublikových herců – Jaroslav Marvan 

## Zdroj

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Pochovaní v Prahe
Kategória:Osobnosti z Prahy
Marcel Ochránek

**Marcel Ochránek** (* 21. apríl 1973, Bratislava) je slovenský divadelný, televízny a dabingový herec, moderátor.

V rokoch 1992 – 1996 študoval herectvo na Vysokej školy múzických umení v Bratislave v ročníku doc. Emila Horvátha a doc. Juraja Slezáčka.

## Divadelné postavy
* *Seymour:* Howard Ashman - Alan Menken: Malý obchod hrôzy 1997
* *Motl:* Joseph Stein - Jerry Bock - Sheldon Harnick: Fidlikant na streche 1998
* *Kenickie:* Jim Jacobs - Warren Casey: Pomáda 2000
* *Claudius:* William Shakespeare: Hamlet 2001
* *Nikov:* Joseph Stein - John Kander - Fred Ebb: Grék Zorba 2001
* *Vyberač:* Milan Uhde: Vyberač 2002
* *Andrej:* Anton Pavlovič Čechov: Tri sestry 2003
* *Krčmár, Franckov poručník:* Alois Mrštík - Vilém Mrštík: Mariša 2003
* *Mag:* Ingmar Villqist: Bezkyslíkovce 2004
* *Félix Rédillon:* Georges Feydeau: ... a ešte som aj smoliar 2004
* *Johny Bravo:* Horace McCoy: Aj kone sa strieľajú 2004
* *Miller:* Peter Shaffer: Čierna komédia 2004
* *Clifford Bredshaw:* Joe Masteroff - Joe Kander - Fred Ebb: Kabaret 2004
* *Robert:* Andreas Sauter – Bernhard Studlar: I. ako Ina (A ist eine andere) 2005
* *Wenzel von Tronka, Nagelschmidt:* István Tasnádi: Verejný nepriateľ 2005
* *Július Jaenzon:* Per Olov Enquist: Obrázkari 2005
* *Ondrej Praskovský:* Jozef Paštéka - Vašo Patejdl - Kamil Peteraj: Adam Šangala 2003
* *Sam Šípka:* James Matthew Barrie - Ján Uličiansky: Peter Pan 2004
* *Tvrdý:* Dana Lukasińska: Agáta hľadá prácu 2006
* *Hindley Earnshaw:* Emily Brontëová: Búrlivé výšiny 2006
* *Woody:* Yip Harburg - Fred Saidy - Burton Lane: Divotvorný hrniec 2006
* *Jorgen Tesman:* Henrik Ibsen: Heda Gablerová 2007
* *Gróf Alfonz von Oriešok, socha zakladateľa kúpeľov*: Ján Uličiansky: Veveričky 2007

## Filmografia

## Televízne programy
* 2008 *[[Chodili sme spolu]]*
* 2014 *[[Neskoro večer]]: Talkshow Petra Marcina* 
* 2017 *[[Záhady tela]]* 

## Moderovanie
* *[[Postav dom, zasaď strom]]*, televízna hobby relácia, RTVS, spolumoderovanie s Kristínou Tormovou a Michaelou Majerníkovou 

## Ocenenia
* Nominácia na ocenenie DOSKY 2002 v kategórii Najlepší mužský herecký výkon za postavu Vyberač v rovnomennej inscenácii  
* Prémia Literárneho fondu za postavu Mag (Bezkyslíkovce 2004)  
* Prémia Literárneho fondu za postavu Claudius (Hamlet, 2002)
* Prémia Literárneho fondu za postavu Róberta (I ako Ina, 2005)

## Referencie

Kategória:Slovenskí divadelní herci
Kategória:Slovenskí filmoví herci
Kategória:Slovenskí moderátori
Kategória:Absolventi Vysokej školy múzických umení
Kategória:Osobnosti z Bratislavy
Kategória:Členovia Divadla Andreja Bagara
Hlboký potok

**Hlboký potok** môže byť:

* v povodí Bodvy
** Hlboký potok (prítok Idy)

* v povodí Hornádu
** Hlboký potok (prítok Bystrého potoka)
** Hlboký potok (prítok Sekčova)
** Hlboký potok (prítok Svinky)
** Hlboký potok (prítok Vápenného potoka)

* v povodí Hrona
** Hlboký potok (prítok Hrona, Nemecká)
** Hlboký potok (prítok Hrona, Závadka nad Hronom)
** Hlboký potok (prítok Hučavy)

* v povodí Ipľa
** Hlboký potok (prítok Bzovského potoka)

* v povodí Laborca a Uhu
** Hlboký potok (prítok Chotinky)
** Hlboký potok (prítok Laborca)
** Hlboký potok (prítok Oľšavy)
** Hlboký potok (prítok Čiščovatého potoka)
** Hlboký potok (prítok Vydranky)
** Hlboký potok (prítok Výravy)

* v povodí Moravy
** Hlboký potok (prítok Kováloveckého potoka)

* v povodí Nitry
** Hlboký potok (prítok Kravskej)

* v povodí Ondavy a Tople
** Hlboký potok (prítok Ladomirky)
** Hlboký potok (prítok Tople)
** Hlboký potok (prítok Večného potoka)

* v povodí Oravy
** Hlboký potok (prítok Bielej)
** Hlboký potok (prítok Bystrej)
** Hlboký potok (prítok Kozinského potoka)
** Hlboký potok (prítok Mútnika)
** Hlboký potok (prítok Oravice)
** Hlboký potok (prítok Oravy)
** Hlboký potok (prítok Račovej)
** Hlboký potok (prítok Šarého grúňa)

* v povodí Popradu/Dunajca
** Hlboký potok (prítok Rieky)
** Hlboký potok (prítok Skalnatého potoka)

* v povodí Slanej
** Hlboký potok (prítok Zdychavy)

* v povodí Váhu
** Hlboký potok (prítok Bieleho potoka)
** Hlboký potok (prítok Čierneho Váhu)
** Hlboký potok (prítok Jalovčanky)
** Hlboký potok (prítok Lúžňanky)
** Hlboký potok (prítok Turca)
** Hlboký potok (prítok Váhu)

## Pozri aj
* Hlboký jarok
Hlboký potok (prítok Hrona, Závadka nad Hronom)

**Hlboký potok** je potok na Horehroní, na území okresu Brezno. Je to pravostranný prítok Hrona s dĺžkou 5,9 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na južnom svahu Kolesárovej (1 508,0 m n. m.) v nadmorskej výške okolo 1 270 m n. m. Tečie viac-menej severojužným smerom, zľava priberá prítok (945,5 m n. m.) z juhovýchodného svahu Kolesárovej a ďalej tiež pravostranný prítok z Belušovej doliny. Vteká do Horehronského podolia, do podcelku Heľpianske podolie, na krátkom úseku tečie juhojuhozápadným smerom a po pribratí krátkeho pravostranného prítoku tečie znovu na juh. Zľava ešte priberá 3,1 km dlhý prítok a východne od obce Závadka nad Hronom ústi v nadmorskej výške cca 618 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Mamoudzou

right|thumb|Poloha

**Mamoudzou** je hlavné mesto Mayotte. Leží na ostrove Grande Terre a má 45 646 obyvateľov.

## Polohopis

Mamoudzou má rozlohu . 

## Obyvateľstvo

Mamoudzou má 53022 obyvateľov (2009).

## Referencie



## Iné projekty

## Pozri aj

*Zoznam obcí departementu Mayotte

Kategória:Obce v departemente Mayotte
Kategória:Hlavné mestá
Saint-Denis

**Saint-Denis** je francúzske mesto, ktoré sa nachádza v zámorskom departemente a zámorskom regióne Réunion. Mesto je hlavným mestom Réunionu.

## Dejiny
Saint-Denis založil v roku 1669 prvý guvernér L'Ile Bourbon (pôvodný názov ostrova), Étienne Regnault. V roku 1738 sa stal hlavným mestom ostrova na úkor Pavla za guvernéra Bertrand-François Mahé de La Bourdonnais.

## Polohopis
Mesto má rozlohu . 

## Obyvateľstvo
Saint-Denis má 145 209 obyvateľov (2009).

Graf vývoja obyvateľstva:

## Osobnosti mesta
Odsúdený na vyhnanstvo na ostrove Réunion, marocký Rais Abd el-Krim žil niekoľko rokov v Saint-Denis od roku 1926.
* François Gédéon Bailly de Monthion (1776-1850), hlavný generál ktorého meno je uvedené na Arc de Triomphe de l’Étoile
* Auguste Lacaussade (1815-1897), básnik
* Roland Garros (1888-1918), letec
* Raymond Barre (1924-2007), politík
* Daniel Narcisse (1979), Medzinárodná hádzaná
*  Nice, Francúzsko, 1961
*  Metz, Francúzsko, 1986
*  Tanger, Maroko
*  Tchaj-jüan, Čína, 2012

## Galéria

Súbor:ReU StDenis LisiTong.jpg|Lisi Tong chrám
Súbor:SaintDenisRéunion Cathedral.jpg|Katedrála Saint-Denis
Súbor:MaheDeLaBourdonnais 1.JPG|Socha Mahé de La Bourdonnais
Súbor:Jardin de lEtat, Saint-Denis (2855616910).jpg|Záhradný štát, Saint-Denis


## Referencie


## Iné projekty

Kategória:Mestá vo Francúzsku
Kategória:Obce v departemente Réunion
Kategória:Hlavné mestá
Las Palmas de Gran Canaria

right|thumb|Pláž v Las Palmas

**Las Palmas de Gran Canaria** je jedno z dvoch hlavných miest Kanárskych ostrovov.

## Iné projekty

Kategória:Hlavné mestá
Santa Cruz de Tenerife

thumb|Santa Cruz de Tenerife
**Santa Cruz de [[Tenerife]]** je jedno z dvoch hlavných miest Kanárskych ostrovov, autonomného spoločenstva Španielska.

## Partnerské mestá
* 20px|&nbsp;&nbsp;Aranda de Duero, Španielsko
* 20px|&nbsp;&nbsp;Caracas, Venezuela
* 20px|&nbsp;&nbsp;Cádiz, Španielsko
* 20px|&nbsp;&nbsp;Guatemala, Guatemala
* 20px|&nbsp;&nbsp;Miami, Florida, USA 
* 20px|&nbsp;&nbsp;Nice, Francúzsko
* 20px|&nbsp;&nbsp;Rio de Janeiro, Brazília
* 20px|&nbsp;&nbsp;San Antonio, Texas, USA 
* 20px|&nbsp;&nbsp;Santa Cruz de la Sierra, Bolívia
* 20px|&nbsp;&nbsp;Santa Cruz del Norte, Kuba

## Iné projekty

## Externé odkazy
* Oficiálna stránka
* Informácie pre turistov

Kategória:Hlavné mestá
Kategória:Tenerife
Cell

**Cell** (angl. bunka) môže byť:
* biologický dvojtýždenník, pozri Cell (časopis)
* mikroprocesor hernej konzoly PlayStation 3, pozri Cell (mikroprocesor)
* prezývka bejzbalového štadiónu v Chicagu v štáte Illinois, pozri U.S. Cellular Field
* fiktívna postava v *Dragon Ball Z*, legendárnom anime seriáli od Akira Toriyamu
* rocková skupina, pozri Cell (hudobná skupina)
* meno skladateľa elektronickej hudby, pozri Cell (Alexandre Scheffer)

## Pozri aj
* The Cells, rocková skupina
* cela
* bunka
Gramatika (jazykoveda)

**Gramatika** je náuka o stavbe jazyka bez brania zreteľa na vecný obsah jazykových prostriedkov, obsahujúca tvaroslovie (morfológiu), náuku o skladbe (syntaxi), hláskoslovie a niekedy aj náuku o tvorení slov.


Kategória:Jazykoveda
Gramatika (umenie)

**Gramatika** je prvé zo siedmich slobodných umení, základ trivia, náuka o umení správne hovoriť a písať. Cez gramatiku sa má dospieť ku všetkým ostatným vedám, najmä k etike, ktorá sa so slobodnými umeniami prekrýva a istým spôsobom im vládne.
Gramatika je veda polyvalentná, pretože komentovaním autorov umožňuje pojednávať o všetkých témach a vďaka slovám umožňuje preniknúť ku skrytému zmyslu, ku ktorému sú kľúčom. Gramatika učí písmená, slabiky, reč doslovnú i reč trópov, čiže reč, ktorá odhaľuje prenesený, alegorický zmysel.

Kategória:Sedem slobodných umení
St Martin-in-the-Fields

250px|thumb|Exteriér kostola St Martin-in-the Fields.
250px|thumb|Interiér kostola.
[250px|thumb|Strop kaviarne, ktorá sa nachádza v [krypta|krypte kostola.]]

**St Martin-in-the-Fields** alebo slovensky **Kráľovský farský kostol Sv. Martina v poliach** je jedným z anglikánskych kostolov v Londýne. Nachádza sa v severovýchodnom rohu Trafalgarského námestia.

Prvá zmienka o kostole pochádza z roku 1222, kedy sa kostol stal predmetom sporu medzi opátom z Westminsteru a londýnskym biskupom. S konečné rozhodnutie padlo v prospech Westminsteru a kostol zverený do správy mníchom z Westminsterského opátstva. V roku 1542 dal kráľ Henrich VIII. kostol prestavať. V tomto čase bol kostol doslova "v poliach", keďže sa nachádzal na izolovanom mieste medzi mestami Westminster a Londýn. 

Kostol prežil i Veľký požiar Londýna v roku 1666, a to najmä vďaka svojej izolovanej pozícii. V roku 1721 ho opäť prestavali podľa návrhov anglického architekta Jamesa Gibbsa do jeho súčasnej podoby. 

Kostol má obdĺžnikový pôdorys, vstup tvorí štít v klasickom antickom štýle, podopieraný radom obrovských stĺpov v korintskom slohu. Na vrchole špicatej veže sa nachádza pozlátená koruna. Pri návrhoch interiéru sa Gibbs inšpiroval ďalším významným anglickým architektom Sirom Christopherom Wrenom a jeho stavbou kostola St James's. 

V kostole je pochovaných niekoľko známych osobností, medzi inými prírodovedec Robert Boyle, herečka Nell Gwynneová, francúzsky sochár Roubiliac, slávny anglický zlodej a lupič Jack Sheppard a rezbár Thomas Chippendale.

Vďaka svojmu zaujímavému miestu, v rohu Trafalgarského námestia, je St Martin-in-the-Fields jedým z najznámejších kostolov v Londýne. Je známy vďaka svojej politike otvorených dverí. Kostol je otvorený pre verejnosť počas celého dňa i noci. Taktiež je známy vďaka svojej práci pre ľudí bez domova a pre príležitostné koncerty. V krypte kostola sa nachádza obľúbená kaviareň *Café in the Crypt.* V kaviarni sa konajú džezové koncerty. Všetok zisk z vedľajších aktivít sa využíva na podporu bezdomovcov. 

## Dopravné spojenie
Najbližšie stanice londýnskeho metra:
* **[[Charing Cross (stanica metra)|Charing Cross]]** (Bakerloo a Northern Line) 
* **[[Leicester Square (stanica metra)|Leicester Square]]** (Northern a Piccadilly Line)

## Pozri aj
* Zoznam londýnskych kostolov

## Iné projekty

## Externé odkazy
* St Martin-in-the-Fields; oficiálna stránka kostola (po anglicky)
* St Martin-in-the-Fields: Café in the Crypt ; stránka kaviarne (po anglicky)

Kategória:Kostoly v Londýne
Kategória:Anglikánske kostoly
Kategória:Kostoly zasvätené svätému Martinovi
Kategória:City of Westminster
Jozef Vojtech Kasanický

**Jozef Vojtech Kasanický** (* 10. december 1923 Martin – † 2. máj 2002, Bratislava) bol slovenský výtvarník, podnikateľ, ktorý sa niekoľkokrát uchádzal o funkciu prezidenta ČSFR i SR, naposledy v roku 1999. Kasanický bol známy svojimi podnikateľskými aktivitami, plastickými operáciami a veľkolepými plánmi na oživenie slovenskej ekonomiky.

Vo februári 1993 odovzdal na národný poklad Slovenskej republiky šek v hodnote pol milióna dolárov. Správna rada Nadácie Matice slovenskej ho odmietla, pretože jeho splatnosť podmieňoval splnením určitých podmienok, najmä tým, že vláda SR musí prijať jeho ekonomickú doktrínu. Koncom 90. rokov sa od počítačového magnáta Billa Gatesa usiloval získať peniaze na pomoc slovenským Rómom.

Pri príležitosti svojich 70. narodenín sa 21. decembra 1993 vo viedenskom *Islamic centre* oženil s 21-ročnou Denisou Pyšnou.

## Referencie

## Externé odkazy
* Jozef Vojtech Kasanický na soundcloud.com

Kategória:Slovenskí podnikatelia
Kategória:Slovenskí maliari
Kategória:Osobnosti z Martina
HAT-P-1b

náhľad|Horúci Jupiter HAT-P-1b
**HAT-P-1b** je extrasolárna planéta obiehajúca jednu z hviezd binárneho systému ADS 16402 v súhvezdí Jašterica, vzdielenú od Zeme 450 svetelných rokov. Ide už o druhú exoplanétu s hustotou výrazne nižšou ako zodpovedá exoplanétam typu horúci Jupiter (prvá objavená bola HD 209458b) – hustota je dokonca o 25% nižšia, čo znamená, že aj pri odhadovanej veľkosti 1,38 priemeru Jupitera je jej hmotnosť v porovnaní s týmto plynným obrom iba polovičná.

HAT-P-1 obieha svoju materskú hviezdu vo vzdialenosti 0,05 AU s obežnou dobou 4,5 dňa.

## Externé odkazy

* Tlačová správa Harvardovho-Smithsonianského centra pre astrofyziku *(po anglicky)*
* Obrázok exoplanéty obiehajúcej okolo jednej zo zložiek dvojhviezdy ADS 16402 (predstava maliara)

Kategória:Extrasolárne planéty
Kategória:Súhvezdie Jašterica
Kategória:Astronomické objekty objavené v roku 2006
Budova I.G. Farben

**Budova I.G. Farben** alebo **Poelzigova budova** (nem. *IG-Farben-Haus, Poelzig-Bau, Poelzig-Ensemble*, v minulosti *IG-Farben-Gebäude, IG-Farben-Komplex, General Creighton W. Abrams Building*) bola postavená v rokoch 1928–1931 vo Frankfurte nad Mohanom podľa plánu architekta Hansa Poelziga ako centrála chemickej firmy I.G. Farben. Až do 50. rokov bola najväčšou administratívnou budovou v Európe a tiež jednou z najmodernejších. Je známa hlavne svojimi výťahmi paternoster. 

Počas nacistického režimu slúžila budova ako centrála pre výskumné projekty spojené s vývinom syntetickej ropy a gumy a ako administratívne centrum pre výrobu horčíka, mazacích olejov, výbušnín, metanolu a smrtiaceho plynu Zyklon B, ktorý sa používal v koncentračných táboroch.

Po druhej svetovej vojne v nej až do roku 1995 sídlilo ústredie armády USA. Od roku 2001 v nej sídli časť Goetheho univerzity. O jej pomenovaní sa dodnes vedú spory.

## Budova
Budova bola postavená na pozemku Grüneburg v mestskej časti Westend, ktorý od roku 1837 patril rodine Rotschildovcov a v rokoch 1864–1928 tu stála budova Mestského zariadenia pre psychiatrických a epileptických pacientov. Na väčšej západnej časti pozemku bol v roku 1880 založený Grüneburgský park. 

V roku 1927 získal chemický koncern I.G. Farben časť pozemku na stavbu svojej centrály. Za architekta bol vybraný Hans Poelzig. Stavba začala koncom roka 1928 a bola dokončená za 24 mesiacov v roku 1930. Celý komplex (záhrady, parkoviská) bol dokončený v roku 1931.

Investori podľa vlastných slov nechceli budovu v štýle Bauhausu, ale *"symbolické znázornenie nemeckej obchodníckej a vedeckej zručnosti, v oceli a kameni"*. Budovu, ktorú navrhol Hans Poelzig, možno zaradiť do štýlu Novej predmetnosti (*Neue Sachlichkeit*).

Budova je dlhá 250 m, vysoká 35 m a má deväť poschodí, výška jedného poschodia za zdola nahor znižuje (z 4,6 m na 4,2 m). Budova sa tak pozorovateľovi zdá vyššia. Jej objem je 280 000 m³, na jej konštrukciu sa použilo 4 600 ton oceli. Fasádu bola obložená s 33 000 m² cannstattského travertínu. 

Budova I.G. Farben má šesť krídel, ktoré sú prepojené mierne zakrivenou centrálnou chodbou. Takto mali všetky kancelárie prístup k dostatočnému prirodzenému osvetleniu a ovzdušneniu. Konkávna forma zmierňuje jej masívny vzhľad pri čelnom pohľade.

## Iné projekty

Kategória:Stavby vo Frankfurte nad Mohanom
Kategória:Architektúra z 1930
Ezdráš

**Ezdráš** môže byť: 
* hebrejské meno, pozri Ezdráš (meno)
* postava z hebrejskej Biblie:
** kňaz a zákonník, autor Knihy Ezdrášovej, pozi Ezdráš (kňaz)
** iný kňaz, ktorý sa podľa Knihy Nehemiášovej (12,1) vrátil z babylonského exilu spolu so Zorobábelom
* kniha hebrejskej Biblie, pozri Kniha Ezdrášova
* apokryfná starozákonná kniha:
** Tretia kniha Ezdrášova
** štvrtá, piata a šiesta kniha Ezdrášova, pozri Štvrtá kniha Ezdrášova

## Pozri aj
* Ezra
Tvaroslovie

**Tvaroslovie** alebo **morfológia** je tradičné označenie opisu (veda o) tvarových prostriedkov jazykovej stavby.

Presnejšie definície sa odlišujú. Napríklad v diele *[[Morfológia slovenského jazyka]]* (1966) sa tvaroslovie definuje ako: „…jazykovedná náuka o gramatických tvaroch slov, ako aj o slovách, ktoré majú funkciu tvarov. Morfológia je teda náuka o tvarovej rovine v systéme jazyka.“

Zjednodušene možno povedať, že gramatiku rozdeľujeme na tvaroslovie (morfológiu) a skladbu (syntax), pričom tvaroslovie sa v rámci gramatiky zaoberá slovnými druhmi, ich ohýbaním (skloňovaním, časovaním a stupňovaním) a pravidelným odvodzovaním slov pomocou predpôn, prípon a vpôn.

Pojem uviedol do jazykovedy August Schleicher v roku 1859. Jazykovedec, ktorý sa zaoberá tvaroslovím je *morfológ*.

Morfologické hľadisko je napríklad aj základom typologickej klasifikácie jazykov na analytické, flektívne a aglutinačné. Slová určitého jazyka morfológ pritom chápe ako zostavené z jednej, či viacerých morfém.

## Referencie

## Externé odkazy
* "Morfológia slovenského jazyka" (1966) 

Kategória:Gramatika
Juraj Dolinský

Prof. PhDr. ThLic. **Juraj Dolinský** SJ, PhD. (* 9. november 1958, Nitra† 15. január 2022, Prešov) bol slovenský rímskokatolícky kňaz, člen Spoločnosti Ježišovej a cirkevný historik.

## Životopis
Teológiu študoval na Rímskokatolíckej cyrilometodskej bohosloveckej fakulte v Bratislave v rokoch 1978 – 1983. 12. júna 1983 bol v Nitre vysvätený za kňaza Nitrianskej diecézy. V roku 1986 vstúpil tajne do Spoločnosti Ježišovej. V roku 1991 ho provinciál poslal študovať na fakultu cirkevných dejín Pápežskej Gregoriánskej univerzity v Ríme – špecializácia Novovek.

Rok bol sóciom magistra Spoločnosti Ježišovej v Trnave a potom rok prefektom školastikov v Bratislave. Súčasne učil cirkevné dejiny na Aloisiane – Teologickom inštitúte sv. Alojza Spoločnosti Ježišovej na Slovensku pri Trnavskej univerzity (dnes Teologická fakulta Trnavskej univerzite).

Doktorandskú skúšku zo slovenských dejín zložil 24. júna 1998 na Fakulte humanistiky Trnavskej univerzity. V júni 1999 obhájil na TU v Trnave dizertačnú prácu na tému „*Cirkev a štát na Slovensku v rokoch 1918 – 1945*“. Dňa 24. januára 2011 bol prezidentom SR vymenovaný za profesora v odbore katolícka teológia.

Od 1. augusta 1997 pôsobil v trnavskej komunite Spoločnosti Ježišovej. Od 1. septembra 1998 bol prodekanom Teologickej fakulty Trnavskej univerzity a v rokoch 2003 až 2011 jej dekanom.

## Referencie

Kategória:Slovenskí historici
Kategória:Cirkevní historici
Kategória:Slovenskí rímskokatolícki kňazi
Kategória:Slovenskí univerzitní profesori
Kategória:Dekani Trnavskej univerzity v Trnave
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Osobnosti z Nitry
Kategória:Slovenskí jezuiti
Teologická fakulta Trnavskej univerzity v Trnave

**Teologická fakulta Trnavskej univerzity** (skr. **TF TU**) je jednou z fakúlt Trnavskej univerzity v Trnave. Činnosť fakulty sa rozvíja v rámci Asociácie jezuitských univerzít v Európe (ASJEL) a tiež v bilaterálnych vzťahoch s jednotlivými univerzitami.

Fakulta vznikla 23. októbra 1997, no predstavuje zároveň pokračovanie Teologického inštitútu svätého Alojza, zriadeného v roku 1941 jezuitmi.

12. decembra 2025 sa jej dekanom stal Remigiusz Piotr Górski.

## Pracoviská
* Katedra filozofie
* Katedra biblických a historických vied
* Katedra systematickej teológie
* Katedra pastorálnej teológie, liturgiky a kánonického práva
* Subkatedra kresťanskej formácie

## Vysunuté pracovisko
* Centrum spirituality VýchodZápad Michala Lacka SJ

## Dekani

## Referencie

## Externé odkazy
* Teologická fakulta Trnavskej univerzity
* Centrum spirituality Východ - Západ 
* ASJEL 


Kategória:Trnavská univerzita v Trnave
Kategória:Teologické fakulty na Slovensku
X86-64

náhľad|AMD Athlon 64 FX

**x86-64** (alebo **x64**, **x86_64**, v rámci materiálov spoločnosti AMD ako **AMD64**, u spoločnosti Intel ako **EM64T** alebo **Intel 64**) je 64-bitová verzia inštrukčnej sady x86. Ide o pokračovateľa 32-bitovej architektúry x86, ktorá je pri architektúre x86-64 natívne podporovaná. 

Táto architektúra je implementovaná v procesoroch Athlon 64, Athlon 64 FX, Athlon 64 X2, Turion 64, Opteron a v novších procesoroch Sempron a AMD A série (architektúra Fusion), z Intelu sú to procesory Core 2 Duo, Pentium D, Xeon a v novšie procesory Celeron D. Väčšina moderných počítačov používa tento typ inštrukcií, pričom niektoré môžu byť kompabilitné s procesormi IA-32. 

Kategória:AMD
Kategória:Mikroprocesory
Kategória:Inštrukčné súbory
Kategória:Architektúra x86
Brloh

**Brloh** môže byť:
*chránené ležovisko, skrýša zvierat, v užšom zmysle len podzemné obydlie líšiek a jazvecov, pozri brloh (skrýša)
*prenesene: 
**neupravené lôžko
**biedne obydlie
**úkryt spoločensky vyradených živlov (napr. zlodejov)
* chránené územie na Slovensku, pozri Brloh (prírodná pamiatka)
*sieť sci-fi a fantasy kníhkupectiev na Slovensku, pozri Brloh (kníhkupectvo)
*obec v Česku:
**Brloh (okres Pardubice)
**Brloh (okres Český Krumlov)
*časť obce v Česku:
**časť mesta Louny, pozri Brloh (Louny)
**časť obce Drhovle, pozri Brloh (Drhovle)
Bracha

**Bracha** (hebr. ברכה, pl. ברכות - *brachot*) je v judaizme **požehnanie**. Prednáša sa v špecifických momentoch počas bohoslužby a pri určitých každodenných činnostiach alebo nevšedných udalostiach. Tradične sa začína slovami: *„Baruch ata Adonaj Elohejnu, melech ha-olam...“* („Požehnaný si, Hospodine, Bože náš, kráľ celého sveta...“)

Kategória:Judaizmus
Kategória:Hebrejské slová a frázy
Mikve

**Mikve** alebo **mikva** () je v judaizme rituálny kúpeľ. Slúži na očisťovanie od rituálnej nečistoty. V mikve sa očisťujú hlavne ženy po menšturácii a pôrode (pozri nida).

Ponorenie do rituálneho kúpeľa je tiež nevyhnutnou súčasťou konverzie na judaizmus.

## Iné projekty

Kategória:Judaizmus
Kategória:Voda a náboženstvo
Kategória:Hebrejské slová a frázy
New Kids on the Block

**New Kids On The Block** (NKOTB) bola úspešná americká chlapčenská hudobná skupina neskorých 80. a skorých 90. rokov 20. storočia. Vznikla v Bostone v roku 1984. Založil ju producent Maurice Starr a jednotliví členovia skupiny boli bratia Jordan Knight a Jonathan Knight, Joey McIntyre, Donnie Wahlberg a Danny Wood. Celkovo sa predalo vyše 70 miliónov albumov na celom svete.

Comback prišiel v roku 2008. V septembri vyšiel ich nový album *The Block*, na ktorom spolupracovali Akon, The Pussycat Dolls...

## Diskografia
### Albumy

### Single

*Vysvetlivky: N = nevydané; - = neumiestnil sa v TOP 100 

## Iné projekty

## Externé odkazy
* oficiálna stránka

## Zdroj

Kategória:Chlapčenské hudobné skupiny
Kategória:Hudobné skupiny USA
Nida (judaizmus)

Pojem **nida** (hebr. נידה) označuje v judaizme stav manželského odlúčenia počas menštruácie manželky a nasledujúcich sedem dní, než sa žena ponorením do mikve zbaví rituálnej nečistoty. Označenie *nida* sa v prenesenom zmysle používa aj pre ženu, ktorá je v dôsledku menštruácie rituálne nečistá.

Nida je základnou kategóriou súboru predpisov a nariadení, ktoré sa eufemicky označujú ako **rodinná čistota** (hebr. *tohorat ha-mišpacha*).

## Základné princípy
Základný popis ženskej nečistoty sa nachádza v Tóre: Levitikus 15, 19-30; 18,19; 20,18. Podľa týchto nariadení je menštruujúca žena rituálne nečistá - tuma. V Tóre je tiež popísaný dlhý alebo nepravidelný výtok krvi u ženy, ktorý sa nazýva *zava*: Lv 15, 25-30. Žena musela po ustatí tohto nepravidelného výtoku sedem dní čakať, kým sa ponorila do rituálneho kúpeľa.

V talmudickej dobe boli tieto dve formy rituálnej nečistoty skombinované do jednej. Podľa Talmudu (*[[Nida (traktát)|Nida]] 66a, 67b*) musí aj žena s pravidelným výtokom pred ponorením do mikve čakať sedem dní. Dôvody sprísnenia týchto podmienok boli predmetom diskusie stredovekých rabínskych komentátorov. Obdobie nečistoty typu *nida* teda trvá 4-5 dní (počas trvania menštruácie), ďalších sedem dní sa počíta podľa nariadení vzťahujúcich sa na nečistotu typu *zava*.

## Prax
Počas menštruácie je žena rituálne nečistá. V tomto období je podľa židovského práva zakázaný pohlavný styk medzi manželmi a takisto každý skutok, ktorý by k pohlavnému styku mohol (hoci aj nepriamo) viesť. Manželia sa spravidla vyhýbajú akémukoľvek fyzickému kontaktu, spia oddelene. Po skončení menštruácie sa žena musí pomocou kúsku bielej bavlnenej látky nazývanej *bdika* presvedčiť, že skutočne nekrváca. V takom prípade môže začať počítať sedem dní bez krvi. Večer po siedmom dni sa môže ponoriť do rituálneho kúpeľa - mikve. Po návrate z mikve manželovi oznámi, že je rituálne čistá - *tohora*. Spravidla ešte v ten istý večer manželia obnovia svoje manželské spolužitie. Noc po návrate z mikve je často považovaná za objektívne najvhodnejšiu noc pre počatie dieťaťa, pretože sa často zhoduje s ovuláciou.

Kategória:Judaizmus
Kategória:Menštruácia
Kategória:Hebrejské slová a frázy
Drepový záchod

thumb|Francúzska "drepiaca" toaleta

**Drepový záchod** je záchod používaný v podrepe namiesto sedenia (opakom je sedací záchod). Je niekoľko typov drepových záchodov, ale všetky sú tvorené najmä dierou v podlahe.

## Typy drepových záchodov
* **[[turecký záchod]]** je drepový záchod, pri ktorom si používateľ vloží svoje nohy do šlapkových podpier; používateľ je oproti vchodu do kabíny. Vyskytuje sa prevažne v Turecku a stále ho možno nájsť v niektorých verejných budovách a diaľničných službách vo Francúzsku, Taliansku, na Balkáne a ešte častejšie v bývalom ZSSR. V Indii sú tieto toalety široko používané a nazývajú sa **indické WC** alebo IWC na rozdiel od európskych WC alebo EWC alebo západného (alebo „románského“) typu záchodov. Používajú sa aj na Strednom východe a možno ich nájsť na vidieku v Grécku a Taliansku. Veľmi časté sú aj v Iráne a prevažujú vo väčšine Juhovýchodnej Ázie.
* **[[japonský záchod]]** má iný tvar a používateľ je oproti splachovaciemu mechanizmu.
* **thajský záchod** je forma drepových záchodov so špirálovo tvarovanou misou.

Drepové záchody môžu byť šok pre ľudí používajúcich sedacie záchody a môžu byť ťažko použiteľné pre neopatrných, zvlášť ak sú vo vlakoch alebo lodiach. 

## Argumenty v prospech drepových záchodov
thumb|Súčasný japonský drepový záchod vrátane toaletných papúč
Zástancovia drepových záchodov argumentujú, že:
* Sú lacnejšie, ľahšie na čistenie a údržbu
* Sú menej náchylné na vandalizmus
* Navodzujú rýchly obrat používateľov (žiadne časové straty v dôsledku čítania, oddychu, rozprávania cez mobil atď.)
* Šplechnutie vody na zadok po ťažkej defekácii sa nevyskytuje
* Nedochádza k dotyku medzi zadkom a potenciálne nehygienickým povrchom
* Kľačanie môže pomôcť vyvinúť potrebný tlak pohodlnejšie a rýchlejšie
* Kľačanie robí vylučovanie rýchlejším, ľahším a kompletnejším
* Kľačanie môže redukovať výskyt alebo ťažkosti s hemoroidmi - Sikirov B. A. „Management of Hemorrhoids: A New Approach“, Israel Journal of Medical Sciences, 1987: **23**, 284-286. - a možno i inými análnymi poruchami.

## Kritika drepových záchodov
Častý argument proti drepovým záchodom je, že ak sa používa toaletný papier, kde nie je inštalovaný splachovací systém, neskúsený používateľ môže ľahko upchať záchod. Ľudia neskúsení s drepovým záchodom by si mali najprv zistiť polohu splachovacieho vedra pred použitím. Tieto vedrá splachujú záchody manuálne podobne ako nádrž.

Iná kritika zahŕňa:
* Risk pádu na vlhkej podlahe alebo pre slabú rovnováhu
* Nehygienický stav podlahy pre hnačku alebo nepresný cieľ
* Možnosť špľachnutia moču alebo výkalov na nohy
* Možnosť kŕčov v nohe alebo nepohodlie pre používateľov s osteoartritídou

## Galéria

Image:20060730160336_-_T27_-_Toilet.jpg|Záchod používaný vo vlakoch v Číne
Image:Vp_squattoilet.jpg|Drepový záchod z nehrdzavejúcej ocele v Hongkongu
Image:Lower NTK Estate old squat toilet.jpg|Starý štýl


Kategória:Toalety
Cniut

**Cniut** (hebr. צניעות) je v judaizme **cudnosť**. Označuje sa tak kategória náboženských predpisov, ktoré regulujú medziľudské kontakty všeobecne, ale predovšetkým medzi opačnými pohlaviami.

Kategória:Judaizmus
Kategória:Hebrejské slová a frázy
Ľuboslav

**Ľuboslav** je novšie slovanské meno podobné menu Ľubomír či Miroslav, čo znamená oslavujúci ľúbosť alebo ľúbiaci slávu. Blízke je mu české meno Liboslav a domácky voláme všetkých Ľuboslavov Ľubo, Ľuboš alebo Slavo. Meniny na Slovensku má 20. septembra.

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Avantgarda (utopický socializmus)

**Avantgarda** je označenie pre tendencie, ktoré majú revolučný cieľ. Žiada sa spojenie umeleckej a (politicko) revolučnej avantgardy, ako to reprezentuje napr. Heinrich Heine alebo mladý Richard Wagner.

## Externé odkazy

* 

Kategória:Umenie
Kategória:Filozofické smery
Predvoj

**Predvoj** môže byť:
*jednotka (napr. sprievodu, vojska) idúca vpredu, predný voj
*prenesene: skupina priekopníkov, synonymum: avantgarda
*bývalý(-?) slovenský týždenník, pozri Predvoj (týždenník)

## Pozri aj
*Předvoj (ilegálna komunistická odbojová organizácia v Česku počas 2. sv. vojny ako aj jej časopis)
*avantgarda
Daltonská škola

**Daltonská škola** alebo aj **daltonský plán** je jedným z reformných pedagogických smerov, ktoré vznikajú začiatkom 20. storočia, z nich najvýznamnejším je tzv. pragmatická pedagogika.

Zakladateľkou daltonskej školy bola učiteľka Helen Parkhurstová (1887 – 1973). Pomenovanie má podľa experimentálnej školy v Daltone v štáte Massachusetts v USA. 

Parkhurstová sa poznala s Montessoriovou a prevzala od nej viacero názorov a podnetov. Napísala prácu „Education on the Dalton Plan“, v ktorej popísala základné princípy fungovania svojej školy v Daltone. Dajú sa zhrnúť do týchto *základných myšlienok*: 
* individuálna práca žiakov a so žiakmi, každý žiak má vypracovaný svoj vlastný program na jeden mesiac na každý predmet osobitne 
* podporuje sa sloboda každého žiaka, ale zároveň aj jeho zodpovednosť za to, čo robí, čo povie, ako sa správa 
* učiteľ sa pri vyučovaní usiluje vyvážiť striedanie medzi frontálnou výučbou, skupinovou a individuálnou prácou žiakov 
* žiak pri učení postupuje vlastným tempom a zodpovedá za úspechy a neúspechy svojho učenia 
* hodinová a triedna štruktúra je pomerne voľná, vysoká variabilita vyučovacích hodín
* zdôrazňuje sa spolupráca a vytváranie sociálnych pozitívnych vzťahov, demokratické riadenie 
* základom učenia je osobná skúsenosť žiaka na základe samostatnej činnosti, experimentovania, hľadania 

Daltonská škola je *kritizovaná* pre nedostatočné opakovanie učebnej látky, pre nesystematické získavanie poznatkov a najmä priveľké spoliehanie sa na aktivitu žiaka. Žiaci so slabšou motiváciou, vôľou, nepozorní a ľahostajní pracujú menej a pomalšie ako sú schopní.

Kategória:Pedagogika
Jenský plán

**Jenský plán** () alebo **jenská škola** je alternatívna pedagogická koncepcia, ktorá akcentuje výchovnú funkciu školy a osobný vzťah učiteľa k žiakovi. Založil ju nemecký pedagóg Peter Petersen, ktorý jej hlavné zásady a metódy práce zhrnul v diele *Der kleine Jena-Plan* („Malý jenský plán“, 1927), ktoré predstavil na 4. konferencii medzinárodnej pedagogickej spoločnosti New Education Fellowship v Locarne. Práve tam získala svoj názov „jenský plán“ (podľa modelovej školy v Jene), čo malo asociovať podobnosť s americkými koncepciami daltonského či winnetského plánu.

Vyučovanie je podriadené výchove, pričom sa preferuje funkcionálna výchova. Výučba sa riadi podľa týždenného plánu práce rozdeleného na satelitné kurzy rôzneho zamerania. Žiaci sa vzdelávajú v štyroch heterogénnych kmeňových skupinách, zodpovedajúcich dvom až trom triedam klasickej školy.

Termínom „jenská škola“ sa zároveň označuje škola vyučujúca podľa jenského plánu. V súčasnosti sa takéto školy nachádzajú v Holandsku, Belgicku a Nemecku.

## Referencie

## Použitá literatúra
* 
* 

## Odporúčaná literatúra
* 

Kategória:Pedagogika
Konsenzus (právo)

**Konsenzus** je súhlas prejavený výslovne alebo mlčky.

Najznámejšie druhy:
*Zmluvný konsenzus je prejav zhodnej vôle zmluvných strán ako predpoklad vzniku zmluvy
*Manželský konsenzus je vyhlásenie osôb vstupujúcich do manželstva, že súhlasia so sobášom

Kategória:Právo
Národný konsenzus

**Národný konsenzus** je súhlas členov spoločnosti alebo skupiny s jej usporiadaním, cieľmi, morálkou.

Kategória:Sociológia
Alpinistika

**Alpinistika** môže byť:
*horolezectvo v zmysle techniky a taktiky výstupov vo veľhorách
*alpinizmus
Sociálny konsenzus

**Sociálny konsenzus** je súlad spoločných záujmov jednotlivých zložiek spoločnosti a ich vzájomná závislosť.

Kategória:Sociológia
Sebestačnosť

**Sebestačnosť** môže byť:
*nepotrebnosť cudzej pomoci, skutočnosť, že si niekto/niečo vystačí sám, nezávislosť
*schopnosť organizmu (najmä človeka) uspokojovať svoje základné životné potreby, pozri sebestačnosť (organizmus)
*hospodárska a finančná uzavretosť štátu (a podobnej jednotky), jeho nezávislosť od ekonomiky iných štátov, synonymum: autarkia, pozri autarkia (politika)
*zriedkavo: autarkia (filozofia)

Podobný je pojem autarkia.
Autarkia (filozofia)

**Autarkia** (niekedy prekladaná ako sebestačnosť) je vo všeobecnosti mravná samostatnosť, obmedzenie sa na seba samého. Konkrétne v kynickej škole je to pokojná vyrovnanosť v dôsledku popretia individuálnych záujmov a potrieb; u stoikov zas duševný pokoj v dôsledku ovládnutia vášní, postačiteľnosť cnosti pre blažený život.

Autarkia (αυταρκεια) sa dá chápať aj v širšom význame ako sebestačnosť, samobytnosť obce – *polis*. Autarkia bola cieľom *polis* tak u Platóna, ako aj u Aristotela. Keďže cieľom ľudského života je blaženosť a tá sa dá dosiahnuť len v rámci občianskej spoločnosti, táto musí byť nevyhnutne závislá len na vlastných občanoch, a nie na dovoze a vývoze, teda na iných. Od čias Peloponézskej vojny sa však táto kategória vzťahuje výlučne na etiku, a nie na sociálnu a politickú filozofiu a právo, pretože od čias helenizmu už uzavretosť pred svetom nebola v politike žiaduca, ostáva už len v etickej rovine viazaná na kategóriu mudrca ako človeka autarkickému nielen voči vášňam, ale voči všetkému, čo nie je v súlade s rozumom.

Kategória:Filozofické koncepty
Kategória:Staroveká filozofia
Kategória:Etické pojmy
Článkovanie

**Článkovanie** je 
*rozdelenie/rozdelenosť na články, článkovanosť, segmentácia, pozri napr. segmentácia (bezstavovce)
*artikulácia
Funktor

**Funktor** môže byť:
*v matematike: zobrazenie špeciálnych vlastností z kategórie do kategórie, pozri funktor (teória kategórii)
*v logike a jazykovede: výraz bližšie určovaný inými výrazmi, pozri funktor (logika)
*v programovaní: funkčný objekt
Pavol Láni

**Pavol Láni** (Lányi, Lány) (* okolo 1670† 1733) bol uhorský právnik, krajinský úradník a podnikateľ.

## Životopis

Pochádzal zo starej uhorskej rodiny pôvodom Jacobi-Lányi. Bol synom mäsiara. Po ukončení štúdia sa stal stoličným gemerským úradníkom. V roku  1696 bol s bratom Jánom aj rodinou povýšený do šľachtického stavu na večné časy.

Bol prívržencom kniežaťa Františka II. Rákociho. Od roku 1704 bol vojenským komisárom a o dva roky neskôr aj krajinským železiarskym inšpektorom. Politické postavenie používal na podnikanie vo vlastnej réžii. Významnú úlohu zohrával v Dobšinej, kde dal v rokoch 1706 až 1716 vybudovať vlastné huty a podarilo sa mu tam vybudovať rozsiahly železiarsky komplex - dnes chatová osada Lányiho huta. Počas povstania Františka II. Rákociho sa pridal ako evanjelický protestant ku kuruckému povstaniu a významnou mierou mu pomáhal.  Dodával pre kurucké vojská kvalitnú oceľ a zriadil zbrojárske dielne, kde sa kovali meče a odlievali delové gule i hlavne pušiek. Po uzavretí Satmárskeho mieru v roku 1711    prijal podmienky kapitulácie a v stanovenom časovom limite sa vrátil z emigrácie z Poľska, kde sa  uchýlil spolu s Františkom II.Rákoczim. Boli mu navrátené majetky a  stal  sa malohontským podžupanom v Rimavskej Sobote v rokoch 1711-1714, tabulárnym sudcom a r. 1712 poslancom krajinského snemu. Pričinil sa o prepustenie Jánošíka a Uhorčíka z väzenia v Hrachovskom kaštieli po ich prvom zatknutí. Na súdnom procese s Jurajom Jánošíkom v L. Mikuláši svedčil v jeho prospech.  V rokoch 1720-1722 dal postaviť saskými odborníkmi vysokú pec podľa holandského vzoru na Hnilci v dnešnej Dobšinskej Maši. Počas povstania Františka II. Rákociho si dal tlačiť vlastné papierové peniaze, prvé v Uhorsku.
Spolupracoval s Matejom Belom z Očovej - slovenským polyhistorom, hlavne v oblasti geografie.
Roku 1725 podnikol  s vedcom Georgom Buchholtzom mladším  cestu na Gemer, kde preskúmali  jaskyňu pri Aggtelek

## Referencie


## Externé odkazy
* Lániho životopis  *po česky*

Kategória:Uhorské osobnosti
Kategória:Narodenia v 17. storočí
Kategória:Úmrtia v 1733
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Neznalosť zákona neospravedlňuje

**Neznalosť zákona neospravedlňuje** (synonymá: **neznalosť práva neospravedlňuje**, **neznalosť zákona škodí** (**a nikoho neospravedlňuje**), po latinsky **ignorantia juris non excusat**; **ignorantia juris** (**semper**) **nocet** (, **neminem excusat**); **ignorantia juris excusat neminem**; **ignorantia juris quod quisque tenetur scire**, **neminem excusat**; **ignorantia juris quod quisque scire tenetur non excusat**, pričom vo všetkých výrazoch možno slovo „juris“ nahradiť slovom „legis“) je zásada (pôvodne z rímskeho práva), ktorá znamená, že neznalosť zákona nikoho neospravedlňuje a nevyviňuje z právnej zodpovednosti za jeho porušenie.

Existuje preto právna fikcia, že každý je oboznámený s platnými a účinnými zákonmi a je si vedomý svojich práv a povinností. 

Kategória:Latinské výrazy
Bioplazma

**Bioplazma** môže byť:
*v biológii:
**pojem zavedený českým histológom F.K.Studničkom: u živočíchov aktívna živá hmota v bunke a živá hmota mimo buniek produkujúca intercelulárne hmoty
**živá hmota
**(len) protoplazma
**pojem zavedený Dr. Bealom: pre život podstatnejšia časť protoplazmy, zárodočná hmota života, opak hyaloplazmy
*v parapsychológii a fyzike: akási plazma/4. či 5. forma hmoty, ktorá predovšetkým obklopuje ústrojné látky; často pokladaná za identickú s aurou, pozri bioplazma (parapsychológia)
Katal

**Katal** je jednotka katalytickej aktivity enzýmu.

Označuje sa pomocou značky **kat**. Je odvodenou jednotkou sústavy SI. Nahrádza  enzýmovú jednotku U, ktorá sa však stále používa častejšie než katal, hlavne v biochémii. Jej rozmer je [s−1.mol].

## Definícia
Enzýmový preparát má katalytickú aktivitu 1 kat, ak je schopný pri nasýtení substrátom za definovaných podmienok (teplota, pH, zloženie a koncentrácia) za prítomnosti aktivátorov a neprítomnosti inhibítorov premeniť 1 mol substrátu za sekundu.

Katal je pomerne veľká jednotka, preto sa často sa používajú odvodené jednotky nanokatal (nkat), mikrokatal (μkat) a pod.

## Vzorec
:kat =  \frac{n}{t}\,
* *n* je látkové množstvo v móloch
* *t* je čas v sekundách

## Pôvod

Názov katal sa používal desaťročia a oficiálnou jednotkou SI sa stal v roku 1999.

Kategória:Enzymológia
Kategória:Fyzikálne jednotky
Kategória:Odvodené jednotky sústavy SI
Glosolalia

**Glosolalia** alebo **glosolália** (z gr. γλῶσσα glóssa – jazyk, λαλῶ laló – hovorím) je hovorenie nezrozumiteľných, sémanticky nevýznamových slabík a zvukov, vyrážanie slov, koktanie, zajakanie.  Je to rečový prejav bez vedomej intervencie alebo úmyslu.

Glosolalia sa nesmie zamieňať s xenoglosiou, čo je hovorenie cudzími, živými alebo mŕtvymi jazykmi, ktoré sa médium alebo pacient údajne nikdy neučil, ani ich údajne nikdy nepočul. Od roku 2012 vychádza na Slovensku aj rodovo orientovaný časopis Glosolália, názov ktorého je inšpirovaný kristevovskou „glosoláliou“.

## Náboženský význam
V charizmatických spoločenstvách a cirkvách sa glosolalia považuje za schopnosť danú Bohom. Označuje sa metaforicky ako *dar jazykov* alebo *hovorenie jazykmi*. Glosolalia je hovorenie alebo modlitba v mystickom, neznámom alebo neexistujúcom jazyku. Tiež sa tak niekedy prenesene označuje spôsob hlasového prejavu umelca, najčastejšie speváka.

Podľa svedectva Nového zákona bola glosolália rozšírená v prvých kresťanských cirkvách (Sk 2, 1 Kor 12-14). Je chápaná ako jeden z darov Ducha svätého – schopnosť hovoriť mystickým jazykom, neznámym pre ostatných (je akýmsi prejavom prenesenia ľudskej reči do reči anjelov). Apoštol Pavol považuje (1 Kor 14) glosoláliu za dar Ducha Svätého, no taktiež upozorňuje že človek s týmto darom „buduje sám seba“, kým človek s darom prorokovania môže na zhromaždení pomáhať budovať aj ostatných (naslúchajúcich). Porovnávacie štúdie potvrdili, že v rôznych kultúrach sa vyskytujú podobné vokálne prejavy glosolálie, ktoré nemajú nič spoločné s jazykom tej ktorej kultúry či oblasti.

Z dnešných cirkví kladú na glosoláliu ako dôkaz darov Ducha Svätého dôraz hlavne pentekostálne a charizmatické spoločenstvá.

## Referencie


Kategória:Mystika
Kategória:Kresťanstvo
Kategória:Grécke výrazy